ఉగాది
ఉగాది రోజు నుండే తెలుగు సంవత్సరం మొదలవుతుంది కాబట్టి ఇది తెలుగువారి మొదటి పండుగ. ఉగాది రోజున కొత్తగా పనులు ప్రారంభించుట పరిపాటి. ఆ రోజున ప్రాతః కాలమున లేచి ఇళ్లు, వాకిళ్లు, శుభ్ర పరచుకుంటారు. ఇంటి గుమ్మాలకు మామిడి తోరణాలు కట్టి అలంకరిస్తారు.తలంటి స్నానం చేసి, కొత్త బట్టలు ధరించి, ఉగాది పచ్చడితో దినచర్య ప్రారంభిస్తారు."ఉగాది పచ్చడి" ఈ పండుగకు ప్రత్యేకమైంది. షడ్రుచుల సమ్మేళనం - తీపి (మధురం), పులుపు (ఆమ్లం), ఉప్పు (లవణం), కారం (కటు), చేదు (తిక్త), వగరు (కషాయం) అనే ఆరు రుచులు కలసిన ఉగాది పచ్చడి తెలుగువారికి ప్రత్యేకం. సంవత్సరం పొడుగునా ఎదురయ్యే మంచి చెడులను, కష్ట సుఖాలను సంయమనంతో స్వీకరించాలన్న సందేశాన్ని ఉగాది పచ్చడి మనకు తెలియజేస్తుంది.. ఈ పచ్చడి కొరకు చెరకు, అరటి పళ్ళు, మామిడి కాయలు, వేప పువ్వు, చింతపండు, జామకాయలు, బెల్లం మొదలగునవి వాడుతుంటారు.
నాగాయతిప్ప
ఈ గ్రామములో గరికపాటి వంశస్థుల ఇలవేలుపు అయిన శ్రీ అంకమ్మ తల్లి వార్షిక జాతర మహోత్సవాలు, 2016, మే-21వ తేదీ శనివారం, వైశాఖ పౌర్ణమినాడు ప్రారంభమైనవి. అమ్మవార్ని మేళతాళాలతో కృష్ణానది వద్దకు తీసుకొని వచ్చి, పుణ్యస్నానాలు ఆచరింపజేసినారు. సుదూర ప్రాంతాల నుండి తరలి వచ్చిన సుమారు 500 మంది గరికపాటి వంశస్థులు, ఈ సందర్భంగా, కృష్ణా నదిలో పుణ్యస్నానాలు ఆచరించారు. అనంతరం అమ్మవారిని గ్రామంలోని ఇంటింటికీ తీసికొని వచ్చి మంగళ హారతులందించారు. [7]
ఈ ఆలయంలో అమ్మవారి వార్షిక జాతర మహోత్సవం, 2017, మే-7వతేదీ ఆదివారంవారంనాడు వైభవంగా నిర్వహించెదరు. ఈ జాతరలో భాగంగా అమ్మవారు రెండురోజులపాటు గ్రామంలో ఇంటింటికీ తిరిగి గ్రామస్థుల నుండి పూజలందుకున్నది. అనంతరం ఆలయ ప్రవేశం కల్పించారు. భక్తులు నైవేద్యాలు సమర్పించి, మొక్కుబడులు తీర్చుకున్నారు. [8]